text: Ni ud af ti kommuner sætter robot til at støvsuge
  12 januar 2015 kl. 15.38
  Hedensted Komnune vil nu tilbyde alle ældre, som har hjælp til rengøring en robot til at klare støvsugning. Inden årets udgang vil det samme være tilfælde i ni ud af ti danske kommuner.
  Hvis de ældre i Hedensted er tilfredse med robotternes arbejde, får de lov til at overtage dem gratis. Til gengæld skal hjemmehjælperne ikke længere støvsuge.
  I Aabenraa Kommune har tre ud af fire borgere, som får hjælp til rengøring, allerede en robotstøvsuger.
  Robotstøvsugerne er godt på vej til at overtage en del af hjemmehjælpens opgaver. Det skønnes, at 90 pct. af alle kommuner vil bruge den elektroniske hjemmehjælp inden årets udgang.
  